"ગુજરાત પ્રદેશ કોંગ્રેસ સમિતિના પ્રમુખશ્રી અને મારા સહિત કોંગ્રેસપક્ષના ધારાસભ્યશ્રીઓ અને પદાધિકારીઓએ ગત તા. ૧૭ ફેબ્રુઆરી, ર૦૧૭ના રોજ મહામહીમ રાજ્યપાલને નલિયા દુષ્કર્મકાંડની હાઈકોર્ટના સીટીંગ જજના માધ્યમથી યોગ્ય તપાસ કરાવવા માટે વિનંતિ કરી હતી. આમ થાય તો જ ભવિષ્યમાં બહેન-દીકરીઓનું યૌન શોષણ ન થાય અને આ મામલે પીડિતાને ઝડપી તથા તટસ્થ ન્યાય મળે. આ માટે રાજ્યપાલને આવેદનપત્ર આપી વિનંતી કરવામાં આવી હતી. રાજ્યપાલના પત્રથી અમોને ખબર પડી કે, આવેદનપત્ર તેઓએ સરકાર તથા ગૃહ વિભાગને યોગ્ય તપાસ કરવા સારૂ મોકલી આપેલ છે. હકીકતમાં, કચ્છ અને ગુજરાતની પ્રજાની વાતને વાચા આપવા માટે અમોએ હાઈકોર્ટના સીટીંગ જજ દ્વારા તપાસ કરાવવાની વિનંતી કરી હતી."